**S cieľom ochrany pred šírením ochorenia Covid – 19 boli prijaté nasledovné opatrenia:**

* + **Povinnosti zákonného zástupcu:**
		- Rodič zodpovedá za dodržiavanie hygienicko–epidemiologických opatrení pri privádzaní a odvádzaní dieťaťa do/z Materskej školy. V priestoroch Materskej školy má**rúško, dodržiava dostatočný odstup, dezinfikuje si ruky.**Výnimku z povinnosti nosiť rúško majú deti do 6 rokov deti v materskej škole.
		- **Pri prvom nástupe** dieťaťa do materskej školy predkladá rodič „Písomné vyhlásenie o bezpríznakovosti“ a po každom prerušení dochádzky do školy v trvaní 3 a viac po sebe nasledujúcich kalendárnych dní. V prípade, že rodič nepredloží **„Písomné vyhlásenie o bezpríznakovosti“,** sa dieťa považuje za príznakového. Pokiaľ žiak prišiel do školy v sprievode rodiča, nebude mu umožnený vstup do MŠ. Písomné vyhlásenie si môžete stiahnuť na našej webovej stránke alebo vyzdvihnúť osobne v MŠ v deň nástupu dieťaťa do MŠ.
		- Privádza dieťa do materskej školy osobne. Na prevzatie svojho dieťaťa z MŠ môže písomne splnomocniť aj osoby, ktoré s dieťaťom žijú v spoločnejdomácnosti. V prípade, ak bude touto osobou súrodenec, musí byť starší ako 10 rokov.
		- Pri vstupe dieťaťa bude povinne vykonávaný ranný filter podľa§ 24 ods. 9písm. a zákona č. 355/2007 Z.z. o ochrane, podpore a rozvoji verejného zdravia. Učiteľka vykoná ranný filter, ojedinele aj s meraním teploty. Na základe záveru ranného zdravotného filtra pani učiteľka v prípade podozrenia na akútne ochorenie (nielen na COVID-19) dieťa nepreberie.
		- Ak sa dieťa nemôže zúčastniť na výchovno-vzdelávacom procese bezodkladne oznámi príčinu jeho neprítomnosti na tel. čísle 0911 705 735 (riaditeľka MŠ).
		- Bezodkladne nahlási riaditeľke MŠ **karanténu**, ak bola dieťaťu nariadená lekárom alebo hygienikom.
		- Materská škola sa v rámci možností bude ďalej zameriavať na rozvíjanie a upevňovanie kľúčových kompetencií detí.
		- Zvýšená pozornosť sa bude venovať rozvíjaniu a upevňovaniu hygienických návykov, osobitne pred stravovaním a po príchode zvonku. Bude sa dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.
		- Ak to dovolia poveternostné podmienky  prevažná väčšina aktivít s deťmi sa bude organizovať  v exteriéri, či už v areáli školy, na školskom dvore alebo mimo neho.
		- Textilné uteráky sa nebudú používať, nahradia ich jednorazové papierové.
		- Materská škola nebude organizovať žiadne spoločné akcie – besiedky, divadielka a iné hromadné podujatia, kde dochádza k združovaniu väčšieho množstva osôb. V nevyhnutnom prípade bude realizovať podujatie len na úrovni skupiny detí v triede, alebo v exteriéri a bez prítomnosti zákonných zástupcov
* Môže svojim rozhodnutím ospravedlniť dieťa na 5 po sebe idúcich vyučovacích dní. (týka sa detí, ktoré plnia povinné predprimárne vzdelávanie),
* Rešpektuje zákaz nosenia hračiek a akéhokoľvek iného materiálu z domáceho prostredia,
* V prípade, že u dieťaťa je podozrenie (bolo v úzkom kontakte s osobou pozitívnou na Covid – 19) alebo je potvrdené ochorenie na Covid-19, bezodkladne o tejto situácii informuje riaditeľku školy na t. č. 0907 864 432, toto dieťa musí ísť do 14 dňovej karantény,
* Povinnosťou zákonného zástupcu je aj bezodkladne nahlásenie karantény.
* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, alebo triaška, malátnosť, neprimeraná únava, začervenané, zapálené oči s výtokom, upchatý nos so sťaženým dýchaním nosom, hustý skalený, zafarbený výtok z nosa – nádcha, bolesť uší, oslabený sluch, suchý dusivý kašeľ, vlhký produktívny kašeľ, vracanie, riedka stolica niekoľkokrát denne, novovzniknuté začervenanie kože, vyrážky, chrasty na koži) nesmie vstúpiť do priestorov materskej školy.
* Dochádzka do MŠ je umožnená len deťom z rodín, ktoré nie sú v karanténe.

V prípade, že dieťa spĺňa výnimku z karantény, rodič odovzdá triednej učiteľke **,,Oznámenie**

**o výnimke z karantény.“**

Zákonný zástupca dodržiava pokyny riaditeľky materskej školy, ktoré upravujú podmienky

materskej školy pre školský rok 2021/2022, v opačnom prípade môže riaditeľka materskej

školy rozhodnúť o vylúčení dieťaťa z materskej školy na toto obdobie.